b'\n_START_ARTICLE_\nMona Baker\n_START_SECTION_\nTraject\xc3\xb2ria\n_START_PARAGRAPH_\nVa estudiar a la Universitat Americana del Caire, on va obtenir la seva llicenciatura; m\xc3\xa9s endavant va realitzar estudis en ling\xc3\xbc\xc3\xadstica aplicada a la Universitat de Birmingham._NEWLINE_Es va doctorar a la Universitat de Manchester, en la qual ocupa actualment la c\xc3\xa0tedra d\'Estudis de Traducci\xc3\xb3. S\'ha ocupat de la traducci\xc3\xb3 i el conflicte, les comunitats activistes, i tamb\xc3\xa9 dels estudis traductol\xc3\xb2gics basats en el corpus._NEWLINE_Fundadora de l\'editorial St. Jerome Publishing i de la revista internacional The Translator. _NEWLINE_\xc3\x89s vicepresidenta de l\'Associaci\xc3\xb3 Internacional de Traducci\xc3\xb3 i Estudis Interculturals. Tamb\xc3\xa9 \xc3\xa9s s\xc3\xb2cia honor\xc3\xa0ria d\'AIPTI. Dins l\'esmentada instituci\xc3\xb3, el setembre del 2010 va donar una xerrada sobre "\xc3\x88tica en el curr\xc3\xadculum del traductor i int\xc3\xa8rpret".\n_START_SECTION_\nMona Baker i l\'Orient Mitj\xc3\xa0\n_START_PARAGRAPH_\nBaker \xc3\xa9s una signat\xc3\xa0ria de la carta oberta de 2002 al boicot a les institucions israelianes. Va ser molt criticada i va crear una gran controv\xc3\xa8rsia quan va acomiadar dos acad\xc3\xa8mics israelians, la Dra. Miriam Shlesinger de la Universitat de Bar-Ilan i el catedr\xc3\xa0tic Gideon Toury de la Universitat de Tel Aviv, Israel, del Consell de Redacci\xc3\xb3 de les seves revistes The Translator i Translation Studies Abstracts, per la seva afiliaci\xc3\xb3 a les institucions israelianes. Judith Butler va suggerir que Baker havia recorregut a "esterotips antisem\xc3\xadtics establerts", Baker va publicar la resposta a Butler a la revista brit\xc3\xa0nica London Review of Books. Segons el catedr\xc3\xa0tic Jon Pike, "la pol\xc3\xadtica de Mona Baker \xc3\xa9s, en efecte, antisem\xc3\xadtica: no vol tenir contacte amb cap individu que estigui afiliat a les institucions israelianes, i aquestes persones s\xc3\xb3n majorit\xc3\xa0riament jueves. Mona Baker pensa que aquestes actuacions s\xc3\xb3n apropiades i, quan la critiquen, es queixa amargament de la premsa jueva."_NEWLINE_Les actuacions de Baker van ser durament criticades pel catedr\xc3\xa0dic Stephen Greenblatt, un acad\xc3\xa8mic de la Universitat Harvard i el president de l\'Associaci\xc3\xb3 de Lleng\xc3\xbces Modernes dels Estats Units, que va definir els acomiadaments com a "repel\xc2\xb7lents", "perillosos" i "sense cap \xc3\xa8tica". El Primer Ministre brit\xc3\xa0nic Tony Blair tamb\xc3\xa9 va criticar les actuacions de Baker, i va declarar que "faria tot all\xc3\xb2 que fos necessari" per aturar el boicot acad\xc3\xa8mic als acad\xc3\xa8mics israelians._NEWLINE_El se web particular t\xc3\xa9 seccions sobre el boicot de les institucions acad\xc3\xa8miques israelianes, sobre les universitats d\'Israel i Palestina, opinions generals sobre el Pr\xc3\xb2xim Orient i crides al boicot de productes i serveis israelians._NEWLINE_En una entrevista a The Daily Telegraph, Baker va declarar que era v\xc3\xadctima d\'una "gran m\xc3\xa0quina d\'intimidaci\xc3\xb3" que intenta silenciar la cr\xc3\xadtica d\'Israel i que considera que "els nord-americans s\xc3\xb3n els pitjors" per\xc3\xb2 va afegir "male\xc3\xafda sigui si em deixo intimidar." A la mateixa entrevista, Baker va criticar durament les pol\xc3\xadtiques israelianes, dient que: "Israel ha anat m\xc3\xa9s enll\xc3\xa0 de nom\xc3\xa9s els crims de guerra. \xc3\x89s horrible el que est\xc3\xa0 passant all\xc3\xa0. A molts ens agradaria parlar-ne com una mena d\'holocaust del qual el m\xc3\xb3n finalment es despertar\xc3\xa0, massa tard, \xc3\xa9s clar, tal com va passar l\'\xc3\xbaltima vegada."'